LIMAPAKGSIN TALAKKAXTLAWANALILATAMAT XALIMAKXTUM PULATAMAT LIMEXICANO
Limapakgsin makgpuntumikanít nak ixmakgpuntuminá ixmapakgsiná lipulatamatni xla lipulatamatni kgalhkitsis (5) ixpapá febrero kata 1917|TATSOKGNI NEMÁ MAKUAMA|Awatá lakkaxtlawaka tamakgpuntumin DOF 26-09-2008.|Xlawán mapakgsiná xla Makgtakgalhná lilakgatúm Xalimapakgsinat, Lakgatawilanít Xtatliwakglhat Makgantaxtunín Xalilakgatúm pulatamat, wa ja'é kilhtamakú kilikilhchinima ja'é xalakapala litapakgsin:|VENUSTIANO CARRANZA, xlawán Mapakgsiná xla Makgtakgalhná lilakgatúm Xalimapakgsinat, Lakgatawilanít Xtatliwakglhat Makgantaxtinanín xla Xalimakxtúm Pulatamat Limejikano, kkamakatsiní:|Xlakata Tamakxtumit Talilakkaxtlan tatamakxtuminít ju'ú nak kachikín 1°. Ixpapá diciembre kata' 1916, latá takgantaxtun xalimatasanin xla 19 ixpapá septiembre piwá kata, maxtunít xlawán pu'akpuxkun, tamatlanit latá wi nak likatsin 4°. Wakga xatalakgxtapalin nemá 14 ja'é papá tlawanika amá takgantaxtun xla 12 ixpapá diciembre kata 1914, lanít nak H. Veracruz, limawakakanít nak xatalakkaxlan tapuwán xla Guadalupe xla 26 ixpapá marzo kata 1913, tlan katsiníy tamakxtú ja'é: